Le Mespris de la vie et consolation contre la mort/« Ne craignant point la mort
# Le Mespris de la vie et consolation contre la mort/« Ne craignant point la mort

Ne craignant point la mort, le bras de la constance Quant tu chancelleras tes piés rasseurera, Quant tu tresbucheras plus haut t'eslevera Te tirant de peril, si le peril t'offence :

Leve toy seulement, haste toy, & t'avance De gaigner ce dous port, ou quiconque anchrera D'un visage asseure, jamais ne sentira Les accidens fascheus d'une injuste nuisance :

Grand de toutes pars les tonnerres souffreus, Tonnent de tout costé les orages affreus, Et mille horreurs de mors volent devant ta face ;

Parmy les flots esmeus du monde tempestant Sans pallir,n ou fremir immobile, & constant Quant chacun transira, tu vivras en bonace.

